30/05/2022 | Administración LocalMunicipal
Sada
Servizos Económicos
Aprobación definitiva da modificación da Ordenanza fiscal reguladora do IIVTNU

Aprobación definitiva da modificación da Ordenanza fiscal reguladora do IIVTNU O Pleno do Concello de Sada, en sesión celebrada o pasado 31 de marzo de 2022, acordou a aprobación provisional da modificación da Ordenanza Fiscal reguladora do IIVTNU. En aplicación das previsións contidas no artigo 17 do R. D. Lexislativo 2/2004, do 5 de marzo, polo que se aproba o Texto refundido da Lei reguladora das facendas locais, o expediente expúsose ao público durante trinta días publicándose anuncio no BOP, prensa diaria e taboleiro de anuncios da Corporación. Transcorrido o dito prazo sen se presentar reclamacións o acordo considerarase definitivamente aprobado, procedéndose á publicación íntegra do seu texto. Ordenanza fiscal reguladora do imposto sobre o incremento de valor dos terreos de natureza urbana Artigo 1.º.–Acordo de imposición. O Concello de Sada, de conformidade co establecido no artigo 106.1 da Lei 7/1985, do 2 de abril, e no uso das facultades que lle conceden os artigos 15.1 e 59.2 do Real decreto lexislativo 2/2004, do 5 de marzo, polo que se aproba o Texto refundido da Lei reguladora das facendas locais, establece o imposto sobre o incremento do valor dos terreos de natureza urbana, que se esixirá conforme ao disposto no dito texto refundido e na presente ordenanza fiscal. Artigo 2.º.–Natureza e feito impoñible. O Imposto sobre o incremento de valor dos terreos de natureza urbana é un tributo que grava o incremento de valor que experimentan os ditos terreos e se poñan de manifesto a consecuencia da transmisión da propiedade dos terreos por calquera tributo ou da constitución ou transmisión de calquera dereito real de goce, limitativo de dominio, sobre os referidos terreos. Artigo 3.º.–Supostos de non suxeición. Os supostos de non suxeición serán os recollidos no artigo 104 do Texto refundido da lei reguladora das facendas locais, aprobado por Real decreto lexislativo 2/2004, do 5 de marzo (TRLRFL). Artigo 4.º.–Exencións. Primeiro. –Estarán exentos deste imposto os incrementos de valor que se manifesten como consecuencia dos actos descritos no artigo 105 do TRLRFL. Segundo. –En relación coa exención prevista no artigo 105.1 b) do TRLRFL o desfrute da mesma esixirá:  Acreditación da declaración individual de interese cultural dos bens obxecto de transmisión ou a súa situación indubidable dentro do perímetro delimitado como Conxunto Histórico-Artístico.  Acreditación da execución a cargo dos propietarios ou titulares de dereitos reais de obras de conservación, mellora ou rehabilitación nos ditos inmobles dentro dos tres anos anteriores a que se produza o feito impoñible do imposto. O orzamento de execución das obras deberá ser superior ao resultado de aplicar sobre o valor catastral total do inmoble á data de devindicación do imposto, a porcentaxe do 20%. A realización das obras deberá acreditarse presentando a seguinte documentación:  O orzamento de execución e a xustificación do seu desembolso.  A licencia municipal de obras, declaración responsable ou comunicación previa.  A carta de pago do ICIO e taxas urbanísticas correspondentes pola realización das obras.  Certificado final de obras. Artigo 5.º.–Suxeitos pasivos. Serán suxeitos pasivos do imposto a título de contribuínte ou substituto do contribuínte, os terceiros determinados no artigo 106 do TRLRFL. Artigo 6.º.–Base impoñible. Aos efectos do presente imposto a determinación da base impoñible seguirá as regras previstas no artigo 107 do TRLRFL coas seguintes especialidades:  Para o cálculo do incremento do valor dos terreos o coeficiente a aplicar sobre o valor dos mesmos no momento da devindicación será o máximo vixente en cada momento resultante de aplicar as previsións contidas no artigo 107.4 do TRLRFL. Todo elo sen prexuízo de que o suxeito pasivo opte por determinar o incremento do valor por diferencia entre os valores nas datas da transmisión e adquisición.  Cando se modifiquen os valores catastrais como consecuencia dun procedemento de valoración colectiva de carácter xeral o valor do terreos a efectos de determinación da base impoñible será o importe que resulte de aplicar aos novos valores catastrais unha redución do 60% en cada un dos cinco primeiros anos de efectividade dos mesmos. Artigo 7.º.–Tipo de gravame. O tipo de gravame do imposto será do 20% Artigo 8.º.–Cota íntegra e cota líquida. Primeiro. –A cota íntegra do imposto será o resultado de aplicar á base impoñible o tipo de gravame. Segundo. –A cota líquida do imposto será o resultado de aplicar sobre a cota íntegra as bonificacións ás que se refire o apartado seguinte. Artigo 9.º.–Bonificacións. Establécese unha bonificación do 50% da cota íntegra do imposto, nas transmisións de terreos, e na transmisións ou constitución de dereitos reais de goce limitativos do dominio, realizadas a título lucrativo por causa de morte a favor dos descendentes e adoptados, os conxugues e os ascendentes e adoptantes. Artigo 10.º.–Devindicación. O imposto devindícase de acordo coas regras contidas no artigo 109 do TRLRFL Artigo 11.º.–Xestión tributaria do imposto. Os suxeitos pasivos virán obrigados a presentar a correspondente declaración, que deberá conter os elementos da relación tributaria imprescindibles para practicar a liquidación procedente. A xestión do imposto realizarase de acordo co regulado no artigo 110 do TRLRFL Disposición final O presente articulado substitúe integramente ao texto vixente, entrando en vigor unha vez publicada a súa aprobación definitiva no BOP da Coruña. Sada, 25 de maio de 2022. O alcalde Óscar Benito Portela Fernández